
Οργανισμός λειτουργίας Ανωτέρων Σχολών Δραματικής Τέχνης Εθνι¬ 
κού Θεάτρου και Κρατικού Θεάτρου Βορείου Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις του άρθρου 26 του Ν. 1158/81 «Περί οργανώσεως 
και διοικήσεως Σχολών Ανώτερος Καλλιτεχνικής Εκπαιδεύσεως» (Α’ 

127). 


2. Τις διατάξεις του άρθρου 24 παρ. 5 του Ν. 1558/85 «Κυβέρνηση 
και Κυβερνητικά όργανα» και του άρθρου 17 παρ. 1 του Ν. 1320/83 
«Πρόσληψη στο δημόσιο τομέα και άλλες διατάξεις» (Α' 6). 


αναφέρεται η λέξη σχολή νοούνται οι σχολές και των δύο νομικών προ- 
πκσώπων δημοσίου δικαίου (Εθνικού Θεάτρου και Κρατικού Θεάτρου 
Βορείου Ελλάδος). 

Άρθρο 2 

Σκοπός - Τμήματα - Φοίτηση 

1. Σκοπός της σχολής είναι η παροχή ανώτερης εκπαίδευσης στη 
■-δραματική τέχνη και η αρτία μόρφωση καλλιτεχνών και λειτουργών 

τηςΕλληνικής Σκηνής. 

2. Η Σχολή περιλαμβάνει τα ακόλουθα τμήματα 

α. Τμήμα Υποκριτικής ' % · 

β. Τμήμα Σκηνοθεσίας Θεάτρου 

γ. Τμήμα Ενδυματολογίας, Σκηνογραφίας και Διασκευής προσώ¬ 
που. 

Τα Τμήματα β, γ μπορούν να λειτουργούν ύστερα από απόφαση του 
Διοικητικού Συμβουλίου του Θεάτρου. .. 

3. Η φοίτηση σε όλα τα τμήματα είναι τριετής και παρέχεται δωρεάν. 

Άρθρο 3. 


3. Τη γνώμη του Δ.Σ. του Εθνικού Θέατρου που διατυπώθηκε στην 
12/30.6.1987 πράξη του και τη γνώμη του Δ.Σ. του Κρατικού Θεά¬ 
τρου Βορείου Ελλάδος που διατυπώθηκε στην 159/7.7.1987 πράξη 
του. 


4. Τη γνωμοδότηση του Συμβουλίου Επικράτειας με αριθ. 36/1989 
μετά από πρόταση των Υπουργών Προεδρίας της Κυβέρνησης, Εθνικής 
Παιδείας και Θρησκευμάτων, Πολιτισμού και Οικονομικών, αποφασί¬ 
ζουμε: 

Άρθρο 1 

Βαθμίδα - Επωνυμία - Έδρα 

1. Οι Δραματικές Σχολές του Εθνικού Θεάτρου και του Κρατικού Θε¬ 
άτρου Βορείου Ελλάδος, που λειτουργούν ως υπηρεσίες αυτών, κατα¬ 
τάσσονται στην ανώτερη βαθμίδα εκπαίδευσης (τριτοβάθμια) και φέ¬ 
ρουν εφεξής την επωνυμία: 


Σχολικό και διδακτικό έτος 

1. Το σχολικό έτος αρχίζει την 1η Σεπτεμβρίου κάθε έτους και λήγει 
στις 31 Αυγούστου του επόμενου έτους, διαιρείται δε σε δύο (2) διδακτι¬ 
κές περιόδους (εξάμηνα) και την περίοδο των θερινών διακοπών. Κάθε 
διδακτική περίοδος περιλαμβάνει δέκα τρεις (13) εβδομάδες διδασκα¬ 
λίας και τρεις (3) εβδομάδες εξετάσεων. 

Οι δύο διδακτικές περίοδοι αποτελούν το διδακτικό έτος. 

2. Η διδασκαλία των μαθημάτων της α’ περιόδου (χειμερινό εξά¬ 
μηνο) αρχίζει την πρώτη Δευτέρα του μηνός.Οκτωβρίου και λήγει μετά 
συμπλήρωση δέκα τριών (13) εβδομάδων, της δε β’ περιόδου (εαρινό 
εξάμηνο) αρχίζει την πρώτη Δευτέρα μετά τη συμπλήρωση των τριών 
(3) εβδομάδων εξετάσεων της περιόδου και λήγει μετά συμπλήρωση 
δέκα τριών (13) εβδομάδων. 

3. Για τη συμπλήρωση του προγράμματος διδασκαλίας ή τη διενέρ¬ 

γεια εξετάσεων μέσα στα χρονικά όρια που ορίζονται στις παραγράφους 
1 και 2 του άρθρου αυτού μπορεί να παρατείνονται οι διδακτικές περίο- 
πκδοι σε εξαιρετικές περιπτώσεις, με απόφαση του Διοικητικού Συμβου¬ 
λίου του Θεάτρου. . : * 


α. Ανώτερη Σχολή Δραματικής Τέχνης Εθνικού Θεάτρου και 

β. Ανώτερη Σχολή Δραματικής Τέχνης του Κρατικού Θεάτρου Βο¬ 
ρείου Ελλάδος. 

2. Έδρα των σχολών είναι η Αθήνα και η Θεσσαλονίκη, αντίστοιχα. 

3. Η λειτουργία των σχολών διέπεται από τα ακόλουθα άρθρα. ’Οπου 


Άρθρο 4 
Εορτολόγιο 

1. Η Σχολή αργεί: 

α. Κατά τις διακοπές των Χριστουγέννων, οι οποίες αρχίζουν στις 23 
Δεκεμβρίου και λήγουν στις 7 Ιανουάριου. 

β. Κατά τις διακοπές του Πάσχα οι οποίες αρχίζουν τη Μεγάλη Δευ¬ 
τέρα και λήγουν την Κυριακή του Θωμά. 

γ. Κατά τις θερινές διακοπές, οι οποίες αρχίζουν μετά την ανακοί¬ 
νωση των αποτελεσμάτων των εξετάσεων του Ιουνίου και λήγουν στις 
31 Αυγούστου. 

2. Η σχολή αργεί και κατά τις λοιπές εξαιρετέες εορτές και μέρες αρ¬ 
γίας των Ανωτέρων Δημοσίων Σχολών. 

Άρθρο 5 

Εγγραφές - Προσόντα - Προθεσμία εγγραφών 

1. Οι σπουδαστές εγγράφονται στη σχολή με αίτησή τους στην οποία 
αναφέρεται το ονομοπεπώνυμο, όπως είναι γραμμένο στα Μητρώα των 
Δήμων ή Κοινοτήτων ή στα Δημοτολόγια. 

2. Στο Α' έτος εγγράφονται αυτοί που έχουν απολυτήριο Λυκείου του 
Ν. 1566/1985 «Δομή και λειτουργία της πρωτοβάθμιας και δευτερο¬ 
βάθμιας οργάνωσης και άλλες διατάξεις» (Α' 167) ή απολυτήριο άλλης 
ισότιμης σχολής ημεδαπής ή αλλοδαπής και πέτυχαν στις εισαγωγικές 
εξετάσεις της σχολής. 

Επίσης εγγράφονται και όσοι απορρίφθηκαν στο Α' έτος για οποιοδή- 
ποτε λόγο. 

3. Στο Β' ή Γ' έτος εγγράφονται αυτοί που προβιβάστηκαν από το 
προηγούμενο έτος, αυτοί που έμειναν στο ίδιο έτος και αυτοί που κατα¬ 
τάχτηκαν στα έτη αυτά, μετά από κατατακτήριες εξετάσεις. 

4. Οι εγγραφές των σπουδαστών αρχίζουν την 1η Σεπτεμβρίου και 
λήγουν στις 30 του ίδιου μήνα. Οι εγγραφές των σπουδαστών που πέτυ¬ 
χαν στις εισαγωγικές εξετάσεις ή έλαβαν μέρος στις κατατακτήριες ή 
επαναληπτικές εξετάσεις, γίνονται μέσα σε δέκα (10) μέρες από την 
επόμενη μέρα της έκδοσης των αποτελεσμάτων. 

5. Ο Διευθυντής σπουδών της σχολής μπορεί για εξαιρετικούς λό¬ 
γους και,μετά από αίτηση του σπουδαστή, να επιτρέψει την εγγραφή 
του, αν δεν είχε υποβάλλει αίτηση μέσα στην καθορισμένη προθεσμία. Η 
εγγραφή του σπουδαστή γίνεται το αργότερο μέσα σε σέκα (10) μέρες 
από τη λήξη των παραπάνω προθεσμιών. 

6. Στη Σχολή μπορούν να εγγραφούν, ύστερα από εξετάσεις και αλ- 
' λοδαποί, εφ’ όσον έχουν τίτλο σπουδών της παρ. 2 και γνωρίζουν την 

ελληνική γλώσσα σε βαθμό που να επιτρέπει την απρόσκοπτη εκπαί¬ 
δευσή τους. 

7. Με απόφαση του Διοιηκητικού Συμβουλίου του Θεάτρου εγκρίνο- 
νται κατ’ έτος οι εγγραφόμενοι σε κάθε τάξη, ονομαστικά. 

8. Με απόφαση του συλλόγου των καθηγητών γίνονται δεκτοί για 
την παρακολούθηση μαθημάτων της σχολής και ακροατές. Ο αριθμός 
ακροατών, τα μαθήματα και η διάρκεια παρακολούθησής τους καθορί¬ 
ζονται από το σύλλογο των καθηγητών της σχολής. 

Άρθρο 6 

| Εξετάσεις 

I 1. Εισαγωγικές εξετάσεις: 

α. οι εισαγωγικές εξετάσεις διενεργούνται κατά το β' δεκαπενθήμερο 
του Σεπτεμβρίου κάθε έτους σύμφωνα με το πρόγραμμα εξετάσεων των 
υποψηφίων που καθορίζεται κάθε χρόνο από τη Σχολή με προκήρυξη η 
οποία δημοσιεύεται στον ημερήσιο τύο δέκα (10) μέρες τουλάχιστον 
I πριν την έναρξη των εξετάσεων και τοιχοκολλάται στις εισόδους των 
ί κτηρίων της Σχολής και του θεάτρου. 

Ο αριθμός των εισαγομένων και των κατατασσομένων, κατ’ έτος ορί- 
! ζεται από το Διοικητικό Συμβούλιο του θεάτρου ύστερα από εισήγηση 
| του Διευθυντή της Σχολής και πριν από την προκήρυξη των εξετάσεων. 

β. Με την προκήρυξη καθορίζονται οι μέρες και οι ώρες των εξετά¬ 
σεων, τα εξεταζόμενα μαθήματα, στα οποία υποχρεωτικά είναι η υπο¬ 
κριτική, ο αυτοσχεδιασμός, η απαγγελία ή το τραγούδι και στοιχειώδεις 
| γνώσεις θίάτρου και λογοτεχνίας. Τυχόν εξεταζόμενα, κατά τις είσα¬ 
ι γωγικές εξετάσεις, μαθήματα, πέραν των παραπάνω, πρέπει να είναι 
1 υποχρεωτικά για τους υποψηφίους και συναφή με αυτά. Η εξέταση των 
I στοιχειωδών γνώσεων θεάτρου και λογοτεχνίας γίνεται γραπτά. 

I γ. Οι εισαγωγικές εξετάσεις διενεργούνται από 5/μελή Επιτροπή, 
που συγκροτείται με απόφαση του Διοικητικού Συμβουλίου του θεά¬ 
τρου. Μέλη της Επιτροπής ορίζονται Καθηγητές της Σχολής και άλλα 
ειδικά πρόσωπα, που ασχολούνται με το θέατρο. 

Στην Επιτροπή περιλαμβάνεται οπωσδήποτε ο Διευθυντής Σπουδών 
'ι της σχολής. Καθήκοντα γραμματέως της επιτροπής εκτελεί, ο γραμμα- 
' τέας της σχολής. 

ί δ^Ό υποψήφιος για τη συμμετοχή του στις εισαγωγικές εξετάσεις 
ι υποβάλλει στη σχολή μέχρι 10 Σεπτεμβρίου, αίτηση, η οποία συνοδεύε¬ 
ται ακό: ■ 

' α) Τον απαιτούμενο τίτλο σπουδών, και 

1 β) πιστοποιητικό γεννήσεως. 

Όριο ηλικίας των υποψηφίων ορίζεται το 25ο έτος. 


3. Επιτυχών στις εισαγωγικές εξετάσεις θεωρείται ο υποψήφιος,που 
έλαβε τη βάση πέντε (5) στην υποκριτική και συνολική βαθμολογία εί¬ 
κοσι (20) σε όλα τα εξεταζόμενα μαθήματα. 

Η βαθμολογία όλων των μελών της επιτροπής είναι ισοδύναμη. 

Για τη βαθμολογία της επίδοσης των υποψηφίων κατά τις εισαγωγι¬ 
κές ισχύουν τα οριζόμενα στο άρθρο 10 του παρόντος διατάγματος. Επί¬ 
σης οι υποψήφιοι πρέπει να έχουν και αρτιμέλεια η οποία βεβαιώνεται 
από την εξεταστική επιτροπή. Η απόφαση της επιτροπής πρέπει να είναι 
επαρκώς αιτιολογημένη. 

στ. Με απόφαση του Διοικητικού Συμβουλίου του Θεάτρου δύναται 
να γίνει προκριματική εξέταση των υποψηφίων στα μαθήματα υποκρι¬ 
τική και απαγγελία ή τραγούδι, εφόσον επιβάλλουν τούτο ειδικότεροι 
λόγοι. 

Την προκριματική εξέταση ενεργεί επιτροπή, οριζόμενη από το Διοι¬ 
κητικό Συμβούλιο του θεάτρου. 

ζ. Αν υποψήφιος δεν προσέλθει για εξέτασή σε μάθημα του προγράμ¬ 
ματος, βαθμολογείται με μονάδα. 

η. Οι επιτυχόντες,υποβάλλονται υποχρεωτικά, σε κρατικό νοσοκο¬ 
μείο, σε ακτινοσκόπηση θώρακα και γενική ανάλυση αίματος για να βε¬ 
βαιωθεί ότι δεν πάσχουν από μολυσματική μεταδοτική νόσο. Αποκλείο¬ 
νται της εγγραφής τους στη σχολή, με απόφαση του Διοικητικού Συμ¬ 
βουλίου, όσοι πάσχουν από μολυσματική μεταδοτική νόσο. 

θ. Μετά την έκδοση των αποτελεσμάτων των εξετάσεων η εξεταστική 
επιτροπή καταρτίζει τον ονομαστικό πίνακα των εισαγομένων, με βάση 
τη σειρά επιτυχίας έως τη συμπλήρωση του προβλεπόμενου αριθμού 
των εισαγομένων με μέσο όρο βαθμολογίας σε όλα τά μαθήματα όχι κα¬ 
τώτερο του πέντε (5). Ο πίνακας των εισαγομένων τοιχοκολλάται στο 
χώρο ανακοινώσεων της σχολής και αποστέλλεται στο Δ.Σ. του θεά¬ 
τρου για επικύρωση. 

ι. Σε περίπτωση μη προσέλευσης επιτυχόντων για εγγραφή εντός της 
νόμιμης προθεσμίας, μπορεί να συμπληρωθεί ο αριθμός των εισαγομέ- 
νων από τους αμέσως επιμένους στη σειρά βαθμολογίας. 

2. Προαγωγικές εξετάσεις: 

α. οι προαγωγικές εξετάσεις διενεργούνται μετά τη λήξη των μαθη¬ 
μάτων της β' διδακτικής περιόδου, τον Ιούνιο μήνα κάθε έτους. 

Το πρόγραμμα των εξετάσεων και ο τρόπος εξέτασης (γραπτά ή προ¬ 
φορικά) καθορίζονται από το σύλλογο των καθηγητών της σχολής. 
Κατά τις προαγωγικές εξετάσεις οι σπουδαστές εξετάζονται στην ύλη 
της οποίας η διδασκαλία είναι υποχρεωτική για το έτος σπουδών τους, 
σύμφωνα με το αναλυτικό πρόγραμμα των μαθημάτων. 

β. Ο σύλλογος των καθηγητών της σχολής διενεργεί τις εξετάσεις 
των κύριων και δευτερευόντων μαθημάτων. 

Στις εξετάσεις μπορεί να παρίσταται μέλος του Διοικητικού Συμβου¬ 
λίου του θεάτρου χωρίς δικαίωμα ψήφου. 

γ. Η συμμετοχή του σπουδαστών στις προαγωγικές εξετάσεις είναι 
υποχρεωτική. Από τις εξετάσεις αποκλείονται σπουδαστές με ελλιπή 
φοίτηση. Σπουδαστής που απουσιάζει αδικαιολόγητα από τις εξετάσεις 
βαθμολογείται με μονάδα. Οι σπουδαστές που απούσιασαν δικαιολογη¬ 
μένα, σύμφωνα με επίσημα αποδεικτικά στοιχεία, τα οποία κρίνονται 
από το σύλλογο των καθηγητών, παραπέμπονται στις επαναληπτικές 
εξετάσεις του Σεπτεμβρίου. 

δ. Η σχολή καταρτίζει πίνακες των σπουδαστών που δικαιούνται να 
μετάσχουν στις προαγωγικές εξετάσεις και αυτών που αποκλείονται 
επειδή η φοίτησή τους ήταν ελλιπής. Οι πίνακες επικυρώνονται από τον 
Διευθυντή Σπουδών της σχολής και τοιχοκολλούνται στο χώρο ανακοι¬ 
νώσεων της σχολής. 

ε. Σπουδαστής προάγεται στο επόμενο έτος αν πάρει, σε κάθε εξετα¬ 
ζόμενο μάθημα, μέσο όρο βαθμολογίας τουλάχιστον το βαθμό πέντε 
(5). Παραπέμπεται σε επαναλληπτική προαγωγική εξέταση μόνο στα 
δευτερεύοντα μαθήματα, που έλαβε βαθμολογία κατώτερη του πέντε 
(5). Αν η βαθμολογία του στα κύρια μαθήματα είναι κατώτερη του πέ¬ 
ντε (5) επαναλαμβάνει τα μαθήματα της ίδιας τάξης. 

Όταν ο μέσος όρος της βαθμολογίας της υποκριτικής κατά την εξε¬ 
ταστική περίοδο του Ιουνίου και των δευτερευόντων μαθημάτων κατά 
την εξεταστική περίοδο Σεπτεμβρίου - Οκτωβρίου είναι κάτω του τρία 
(3) ο σπουδαστής αποκλείεται από την παραπέρα φοίτηση στη σχολή. 

Σπουδαστής που έχει απορριφθεί στην υποκριτική και πήρε λϊοτν κα¬ 
λώς και πάνω στα υπόλοιπα μαθήματα δύναται να παρακολουθεί προαι¬ 
ρετικά τα μαθήματα αυτά. 

στ. Για την παρακολούθηση της προόδου των σπουδαστών διεξάγο¬ 
νται από κάθε καθηγητή της σχολής, μετά τη λήξη των μαθημάτων της 
α' διδακτικής περιόδου (χειμερινό εξάμηνο), εξετάσεις στην ύλη του μα¬ 
θήματος που δίδαξε. Η διάρκεια των εξετάσεων είναι μέχρι τρεις (3) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3855 


εβδομάδες. 

Στο βαθμό της προόδου συνεχτιμάται και η επίδοση των σπουδαστών 
κατά τη διάρκεια της α' διδακτικής περιόδου. 

Ο βαθμός της προόδου κάθε μαθήματος με συντελεστή 1 προτίθεται 
στο βαθμό της προαγωγικής εξέτασης με συντελεστή 2. Το άθροισμα 
των βαθμών αυτών διαιρείται με το 3 και εξάγεται ο προαγωγικός βαθ¬ 
μός του μαθήματος. 

Ο βαθμός της προαγωγικής εξέτασης καθορίζεται ως εξής: 

(1) Για τα μαθήματα της υποκριτικής και της αγωγής του λόγου: . 

Οι βαθμοί των καθηγητών της υποκριτικής και της αγωγής του λό¬ 
γου προστίθενται με το μέσο όρο της βαθμολογίου; των καθηγητών των 
άλλων μαθημάτων. Το άθροισμα διαιρείται με τον αριθμό των καθηγη¬ 
τών της υποκριτικής και της αγωγής του λόγου συν ένα για τη βαθμο¬ 
λογία των καθηγητών των άλλων μαθημάτων καί το πηλίκον αποτελεί 
τον τελικό βαθμό της υποκριτικής ή της αγωγής του λόγου.' 

(2) Για τα μαθήματα της Δραματολογίου;, Ιστορίας θεάτρου, Ιστο¬ 
ρίας Νεοελληνικής Λογοτεχνίας 

Οι βαθμοί των καθηγητών κάθε μαθήματος προστίθενται στο μέσο 
όρο της βαθμολογίου; των καθηγητών των λοιπών μαθημάτων. Το 
άθροισμα διαιρείται με τον αριθμό των καθηγητών αυτών των μαθημά¬ 
των συν ένα για τη βαθμολογία των καθηγητών των άλλων μαθημάτων 
και το πηλίκον αποτελεί τον τελικό βαθμό σε κάθε ένα από τα παρα¬ 
πάνω μαθήματα. 

(3) Για τα λοιπά μαθήματα: 

Οι βαθμοί των καθηγητών της ίδιοις ειδικότητας ή του μαθήματος 
προστίθενται με το μέσο όρο της βαθμολογίας των καθηγητών των λοι¬ 
πών μαθημάτων. Το άθροισμα διαιρείται με τον αριθμό των καθηγητών 
της ίδιοις ειδικότητας συν ένα για το βαθμό των καθηγητών των άλλων 
μαθημάτων και το πηλίκον αποτελεί το τελικό βαθμό του μαθήματος. 

3. Διπλωματικές εξετάσεις: 

α. Οι διπλωματικές και πτυχιακές εξετάσεις, κατά τις διοικρίσεις του 
άρθρου 14 του Ν. 1158/1981, διενεργούνται από τη σχολή στα κύρια 
και δευτερεύοντα μαθήματα, μετά τη λήξη των μαθημάτων της δεύτε¬ 
ρης διδακτικής περιόδου. 

Οι εξετάσεις πραγματοποιούνται τον Ιούνιο μήνα. 

β. Δικαίωμα συμμετοχής στις διπλωματικές εξετάσεις έχουν οι σπου¬ 
δαστές που δεν αποκλείονται λόγω ελλιπούς φοίτησης. 

γ. Ο σύλλογος των καθηγητών της σχολής διενεργεί τις εξετάσεις 
όλων των μαθημάτων. Στις εξετάσεις μπορεί να συμμετέχουν, με δικαί¬ 
ωμα βαθμολόγησης και δύο (2) ειδικά πρόσωπα που ασχολούνται με το 
Θέατρο, οριζόμενα από το Διοικητικό Συμβούλιο του Θεάτρου. 

Επιτυχών θεωρείται ο σπουδαστής ο οποίος έλαβε σε κάθε εξεταζό¬ 
μενο μάθημα τουλάχιστον πέντε (5). Παραπέμπεται σε επαναληπτική 
εξέταση μόνο στα δευτερεύοντα μαθήματα που έλαβε βαθμολογία κα¬ 
τώτερη του πέντε (5). Αν η βαθμολογία του στα κύρια μαθήματα είναι 
κάτω του πέντε (5), επαναλαμβάνει τα μαθήματα της ίδιας τάξης. 

Ο τρόπος εξαγωγής του προαγωγικού βαθμού κάθε μαθήματος, 
ισχύει και για την εξαγωγή του βαθμού της επίδοσης των σπουδαστών 
στις διπλωματικές εξετάσεις, που διενεργεί η παραπάνω επιτροπή, με 
την προσθήκη ότι: Η βαθμολογία των εξεταστών που δεν είναι καθηγη¬ 
τές της σχολής είναι ισοδύναμη με τη βαθμολογία των μη ειδικών καθη¬ 
γητών για το κάθε μάθημα. 

4. Επαναληπτικές εξετάσεις 

α. Οι επαναληπτικές εξετάσεις, διεξάγονται από 10 μέχρι 25 Σε¬ 
πτεμβρίου κάθε έτους και διακρίνονται: 

(1) Σε επαναληπτικές προαγωγικές εξετάσεις και 

(2) Σε επαναληπτικές διπλωματικές εξετάεσις. 

β. Δικαίωμα συμμετοχής στις επαναληπτικές εξετάσεις έχουν οι 
σπουδαστές οι οποίοι απούσιασαν δικαιολογημένα κατά τις εξετάσεις 
του Ιουνίου ή έλαβαν βαθμολογία κατώτερη του πέντε (5) κατά την εξε¬ 
ταστική περίοδο του Ιουνίου μόνο στα δευτερεύοντα μαθήματα. 

γ. Όσοι δεν προσέρχονται στις επαναληπτικές εξετάσεις, για οποιο- 
δήποτε λόγο, βαθμολογούνται με μονάδα. 

δ. Ο τρόπος διεξαγωγής και βαθμολόγηση των σπουδαστών κατά τις 
προαγωγικές και διπλωματικές εξετάσεις ισχύει και για τις επαναλη¬ 
πτικές εξετάσεις. 

ε. Οι σπουδαστές που στις επαναληπτικές εξετάσεις βαθμολογήθη¬ 
καν κάτω του πέντε (5) μη συμπεριλαμβανομένου, έστω και σε ένα μά¬ 
θημα, επαναλαμβάνουν τα μαθήματα της ίδιοις τάξης. 

5. Με αποφάσεις του Διοικητικού Συμβουλίου του Θεάτρου, που εκ- 


δίδονται μετά από πρόταση του Διευθυντή Σπουδών της σχολής, δύνα- 
πκται για λόγους εκτάκτων αναγκών να τροποποιούνται οι ημερομηνίες 
διεξαγωγής των πάσης φύσεως εξετάσεων. 

Άρθρο 7 

Μετεγγραφές και κατατακτήριες εξετάσεις 

1. Μετεγγραφές σπουδαστών επιτρέπονται μετά από κατατακτήριες 
εξετάσεις οι οποίες διενεργούνται το β’ 15/θήμερο του μηνός Σεπτεμ¬ 
βρίου. 

2. Δικαίωμα συμμετοχής στις κατατακτήριες εξετάσεις έχουν πτυ- 
χιούχοι ή σπουδαστές ανωτέρω σχολών αντιστοίχων με τη Σχολή Δρα¬ 
ματικής Τέχνης ή ανωτάτων συναφών σχολών της ημεδαπής ή αλλοδα¬ 
πής. 

3. Οι αιτήσεις των υποψηφίων υποβάλλονται στη σχολή, από 1 μέρι 
15 Σεπτεμβρίου και συνοδεύονται από τα εξής δικαιολογητικά: 

α) απολυτήριο Λυκείου 

β) πιστοποιητικό γεννήσεως και 

γ) πιστοποιητικό σπουδών της σχολής στην οποία φοίτησαν. 

4. Οι υποψήφιοι κατατάσσονται κατά την κρίση της εξεταστικής επι¬ 
τροπής του άρθρου 6 παρ. 1 εδάφ. γ’ του παρόντος διατάγματος στο Β' 
ή Γ' έτος σπουδών, αφού εξεταστούν στα μαθήματα που διδάσκονται 
στα προηγούμενα έτη σπουδών. 

5. Ο αριθμός των κατατασσομένων κάθε σχολικό έτος καθορίζεται, 
κατά τάξη, με απόφαση του Διοικητικού Συμβουλίου του Θέατρου που 
εκδίδεται μετά πρόταση του Διευθυντή Σπουδών της σχολής. 

Άρθρο 8 

Φοίτηση - Απουσίες 

1. Οι σπουδαστές παρακολουθούν υποχρεωτικά τα διδασκόμενα μα¬ 
θήματα και τις προβλεπόμενες από το πρόγραμμα πρακτικές ασκήσεις. 
Η τακτική φοίτηση αποδεικνύεται από τα δελτία απουσιών τα οποία τη¬ 
ρούνται από τους καθηγητές της σχολής. 

2. Οι απουσίες υπολογίζονται ανά μία, για κάθε ώρα διδασκαλίας 
μαθήματος ή πρακτικής άσκησης,, και καταχωρούνται στα ημερήσια 
δελτία απουσιών που παραδίδονται κάθε ημέρα από τους καθηγητές 
μετά τη λήξη των μαθημάτων στη Γραμματεία της σχολής. 

3. Υποψήφιος που πέτυχε στις εισαγωγικές εξετάσεις και δεν γρά¬ 
φτηκε στη σχολή δεν μπορεί να εγγραφεί το επόμενο έτος χωρίς να δώ¬ 
σει εκ νέου εισαγωγικές εξετάσεις. 

Οι σπουδαστές που έχουν εγγραφεί και έχουν αποσυρθεί κατά τη 
διάρκεια του σχολικού έτους μπορούν να επανέλθουν τό επόμενο έτος να 
παρακολουθήσουν τα μαθήματα της τάξης στην οποία ανήκουν. Πά- 
πκντως οι σπουδαστές δεν μπορούν να φοιτούν στην ίδια τάξη,περισσό- 
τερο από δύο (2) χρόνια. . 

Άρθρο 9 

Ελλιπής φοίτηση και συνέπεια αυτής 

1. Η φοίτηση των σπουδαστών λογίζεται ελλιπής στις εξής περιπτώ¬ 
σεις: 

α. Αν ο σπουδαστής, κατά τη διάρκεια του έτους σημείωσε ανεξάρ¬ 
τητα από οποιαδήποτε αιτία, απουσίες ίσες με το 1/5 του συνόλου των 
ωρών διδασκαλίας που προβλέπονται στο αναλυτικό ωρολόγιο πρό¬ 
γραμμα για κάθε κύριο μάθημα, ή ίσες με το 1/4, του συνόλου των 
ωρών διδασκαλίας για κάθε δευτερεύον μάθημα. 

β. Αν κατά τη διάρκεια του σχολικού έτους συγκεντρώνει σύνολο 
απουσιών ίσο με το 1/4 του συνόλου των ωρών διδασκαλίας, που προ- 
βλέπονται, για όλα τα μαθήματα. 

2. Στην περίπτωση της παραγράφου Ια’ και εφόσον ο σπουδαστής 
έχει συμπληρώσει το όριο απουσιών για οποιαδήποτε αιτία,-αποκλείεται 
από τις προαγωγικές και διπλωματικές εξετάσεις του Ιουνίου και Σε¬ 
πτεμβρίου για τα κύρια μαθήματα και επαναλαμβάνει τα μαθήματα της 
ίδιας τάξης. Προκειμένου για τα δευτερεύοντα μαθήματα παραπέμπεται 
στην εξεταστική περίοδο του Σεπτεμβρίου. 

Αν ο σπουδαστής εμπίπτει στην περίπτωση της παρ. Ιβ’ αποκλείεται 
των εξετάσεων του Ιουνίου και Σεπτεμβρίου και υποχρεώνεται να επα- 
ναλάβει όλα τα μαθήματα του έτους στο οποίο φοιτά. 

3. Πριν από τη διεξαγωγή των προαγωγικών ή διπλωματικών εξε¬ 
τάσεων η Γραμματεία της σχολής καταρτίζει πίνακα στον οποίο αναφέ- 

ρεται η ελλιπής φοίτηση των σπουδαστών. Ο πίνακας υπογράφεται από 
το Διευθυντή της σχολής και τοποθετείται στη θέση (ανακοινώσεων της 
σχολής για ενημέρωση των σπουδαστών. 

Άρθρο 10 

Διδασκόμενα Μαθήματα 

1. Τα διδασκόμενα μαθήματα κατά τη διάρκεια του κύκλου σπουδών 
του Τμήματος Υποκριτικής καθώς και το ωρολόγιο πρόγραμμα διδα- 


σκαλίας τους, έχουν ως εξής: 

Μαθήματα . ■, 

Ώρες διδασκαλίας 
* την εβδομάδα 



Α' 

Β' 

Γ 

Α. ΚΥΡΙΑ ΜΑΘΗΜΑΤΑ 

τάξη 

τάξη 

τάξη 

1. Υποκριτική - Αυτοσχεδιασμός 

2. Αγωγή του προφορικού λόγου (σύστημα) 
αναπνοής - άρθρωση - τοποθέτηση και 
ανάπτυξη φωνής - κανόνες ορθής προφο¬ 

14 

14 

14 

ράς και απαγγελίας) 

2 

2 

2 

3. Χορός 

2 

2 

2 

4. Εκφραστική κίνηση σώματος 

Β. ΔΕΥΤΕΡΕΥΟΝΤΑ ΜΑΘΗΜΑΤΑ 

2 

2 

' ■ 2 


1. θεωρία της Μουσικής 1 ί ί 

2. θεατρικό τραγούδι - Φωνητική 2 2 2 

3. Δραματολογία (Ελληνικού και Ξένου θεά¬ 
τρου) 2 2 2 

4. Ιστορία θεάτρου (Ελληνικού και Ξένου) 2 2 2 

5. Ιστορία της Νεοελληνικής λογοτεχνίας 111 

6. Ιστορία και πρακτική Κινηματογράφου 
(α) σύντομη ιστορία και στοιχεία αισθητικής 

της Κινηματογραφικής Τέχνης, 

(β) εισαγωγή στην Κινηματογραφική υπο¬ 
κριτική 1 1 1 

7. Σκηνογραφία - Ενδυμα ιολογία και Δια¬ 
σκευή προσώπου 1 1 1 

Σύνολο ωρών διδασκαλίας την εβδομάδα . 30 30 30 

Γ. ΠΡΟΑΙΡΕΤΙΚΑ ΜΑΘΗΜΑΤΑ 
Οπλομαχητική - Ξιφασκία 

Το μάθημα αυτό είναι προαιρετικό για τη σχολή. Σε περίπτωση όμως 
που θα διδαχθεί στη σχολή τότε είναι υποχρεωτικό για τους σπουδαστές 
και θα διδάσκεται 1 ώρα την εβδομάδα σε κάθε έτος. 

2. Η σχολή ύστερα από πρόταση του Διευθυντή Σπουδών της σχολής 
και απόφαση του Διοικητικού Συμβουλίου του Θεάτρου, μπορεί να προ¬ 
σθέσει και άλλα προαιρετικά μαθήματα που συμβάλλουν στην αρτιότερη 
εκπαίδευση των σπσυδοιστών. Εφόσον ορισθούν προαιρετικά μαθήματα. 
είναι υποχρεωτική η ποφακολούθησή τους από τους σπουδαστές και η 
εξέτασή τους, σύμφωνα; με το παρόν διάταγμα. 

3. Με την ίδια διαδικασία, μπορεί να οργανώνονται στη σχολή κύκλοι 
ελεύθερων μαθημάτων (σεμινάρια) για τους σπουδαστές, πάνω σε καλ¬ 
λιτεχνικά ή πνευματικά θέματα, από σημαντικούς καλλιτέχνες του θέα¬ 
τρου ή πνευματικούς ανθρώπους. Τα μαθήματα είναι υποχρεωτικά για 
τους σπουδαστές που εδήλωσαν συμμετοχή. 

4. Το (αναλυτικό πρόγραμμα μαθημάτων συντάσσεται κάθε έτος από 
το σύλλογο των καθηγητών και υποβάλλεται στο Διοικητικό Συμβούλιο 
του θεάτρου από τον Διευθυντή Σπουδών της σχολής, για έγκριση. 

Άρθρο 11 

Βαθμολογική κλίμακα 

1. Η επίδοση των σπουδαστών βαθμολογείται με τους βαθμούς από 
ένα (1) μέχρι δέκα (10). Ο κατώτερος προαγωγικός βαθμός, δηλαδή η 
βάση είναι το πέντε (5) (καλώς). 

2. Οι παραπάνω βαθμοί αξιολογούνται ως εξής: 
α. Άριστα από 8,5 έως 10. 

β. Λίαν καλώς από 7,5 έως 8.5, μη συμπεριλαμβανόμενο 
γ. Καλώς από 5 έως 7,5, μη συμπεριλαμβανόμενο. 


δ. Κακώς, από 1 έως 5, μη συμπεριλαμβανόμενο. 

Άρθρο 12 

Κατάθεση βαθμολογίας 

1. Οι βαθμοί προόδου των σπουδαστών γράφονται ολογράφως και 
αριθμητικώς από τους καθηγητές των μαθημάτων σε δελτία ποιότητας 
τα οποία, αφού υπογραφούν, παραδίδονται μετά τη λήξη των εξετάσεων 
του Φεβρουάριου στη Γραμματεία της σχολής που είναι και αρμόδια για 
τη φύλαξή τους στο αρχείο της σχολής. 

2. Η βαθμολογία των σπουδαστών στις προαγωγικές και διπλωμα¬ 
τικές εξετάσεις υποβάλλεται, μέσα σε δέκα ημέρες από την ανακοίνωση 
των αποτελεσμάτων, στο Διοικητικό Συμβούλιο του Θεάτρου, για ενη¬ 
μέρωση. 

Άρθρο 13 

Εκπαιδευτικές εκδρομές 

1. Εκπαιδευτικές εκδρομές διάρκειας μέχρι και 5 εργάσιμων ημερών 
αποφασίζονται από το σύλλογο των καθηγητών της σχολής, έπειτα από 
εισήγηση του Διευθυντή Σπουδών της σχολής και από έγκριση του Διοι¬ 
κητικού Συμβουλίου του Θεάτρου. 

2. Για εκπαιδευτικές εκδρομές των σπουδαστών του Γ' έτους στο 
εξωτερικό διάρκειας μέχρι και 10 εργάσιμων ημερών, κατά τη διάρκεια 
του διδακτικού έτους, χρειάζεται απόφαση του Υπουργού Πολιτισμού, η 
οποία εκδίδεται μετά από πρόταση του Διοικητικού Συμβουλίου του Θε¬ 
άτρου και σύμφωνη γνώμη του συλλόγου των καθηγητών της σχολής. 

Άρθρο 14 
Τίτλοι σπουδών 

1. Στους σπουδαστές της σχολής χορηγούνται διπλώματα ή πτυχία 
κατά τις διακρίσεις του άρθρου 13 του ν. 1158/81 και πιστοποιητικά 
σπουδαστικής κατάστασης. 

2. Σε κάθε διπλωματούχο ή πτυχιούχο χορηγείται, μετά από αίτησή 
του, πιστοποιητικό το οποίο υπογράφεται από το Διευθυντή Σπουδών 
της σχολής και αναγράφει τα μαθήματα που διδάχθηκε στη σχολή και 
τους βαθμούς που έλαβε κάθε έτος. 

3. Τα διπλώματα και πτυχία υπογράφονται από το Διευθυντή Σπου¬ 
δών και τους καθηγητές της σχολής και τον Πρόεδρο του Διοικητικού 
Συμβουλίου του Θεάτρου. 

4. Ο τύπος του διπλώματος που χορηγείται από τη σχολή καθορίζε¬ 
ται ως εξής: 

ΕΛΛΗΝΙΚΗ ΔΗΜΟΚΡΑΤΙΑ 

ΕΘΝΙΚΟ ΘΕΑΤΡΟ ή ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ 
ΑΝΩΤΕΡΗ ΣΧΟΛΗ ΔΡΑΜΑΤΙΚΗΣ ΤΕΧΝΗΣ 
ΠΡΟΕΔΡΙΚΟ ΔΙΑΤΑΓΜΑ. 

ΔΙΠΛΩΜΑ ή ΠΤΥΧΙΟ 
ΑΡΙΘΜ. ΔΙΠΛΩΜΑΤΟΣ 

Ο ή Η .του .. 

από αφού παρακολούθησε τα μαθήματα των τριών τάξεων της Σχολής 

και πήρε μέρος στις νόμιμες εξετάσεις του έτους.κρίθηκε άξιος να 

πάρει δίπλωμα ή πτυχίο ΥΠΟΚΡΙΤΙΚΗΣ ή ΣΚΗΝΟΘΕΣΙΑΣ ΘΕΑ¬ 
ΤΡΟΥ ή ΕΝΔΥΜΑΤΟΛΟΓΙΑΣ, ΣΚΗΝΟΓΡΑΦΙΑΣ και ΔΙΑΣΚΕΥΗΣ 
ΠΡΟΣΩΠΟΥ με γενικό βαθμό επίδοσης κατά μαθήματα: 

α) Κύρια .... 

β) Δευτερεύοντα . 

Αθήνα, ή Θεσσαλονίκη . 

Ό Διευθυντής της Σχολής Οι Καθηγητές 

Ο ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΘΕΑΤΡΟΥ 

5. Στα διπλώματα των σπουδαστών αναφέρεται η επίδοσή τους μόνο 
με το γενικό χαρακτηρισμό «άριστα», «λίαν καλώς», «καλώς». 

Άρθρο 15 

Ταυτότητες Σπουδών 

Μετά τη λήξη των εγγραφών χορηγείται από τη σχολή σε κάθε σπου¬ 
δαστή ταυτότητα, στην οποία επικολλάται πρόσφατη φωτογραφία του, 
που χρησιμεύει για τη βεβαίωση της ιδιότητάς του. 

Στην ταυτότητα γράφεται ο αύξοντας αριθμός μητρώου του σπουδα- 

στή. Η ταυτότητα θεωρείται ή ανανεώνεται κάθε χρόνο από τη Διεύ- 
πκθυνση της σχολής. 0 τύπος της ταυτότητας καθορίζεται με απόφαση 
της Διεύθυνσης της σχολής. 

Άρθρο 16 - 

Σφραγίδα της Σχολής 

Η Σχολή έχει δική της σφραγίδα με τις λέξεις ΕΛΛΗΝΙΚΗ ΔΗΜΟ¬ 
ΚΡΑΤΙΑ ΑΝΩΤΕΡΗ ΣΧΟΛΗ ΔΡΑΜΑΤΙΚΗΣ ΤΕΧΝΗΣ Ε.θ. ή 
Κ.Θ.Β.Ε. σε κύκλο και το Εθνόσημο στη μέση. 

Άρθρο 17 

Ατέλειες σπουδαστών 

Οι ισχύουοες κάθε φορά ατέλειες για τα δημόσια θεάματα και για τη 
μετακίνηση των σπουδαστών με αυτοκίνητα δημόσιας χρήσηςισχύουν 
και για τους σπουδαστές της Ανώτερης Σχολής Δραματικής Τέχνης του 
Εθνικού Θεάτρου και του Κρατικού Θεάτρου Βορείου Ελλάδος. 

Άρθρο 18 

Υποχρεώσεις των σπουδαστών 

1. Οι σπουδαστές κατά τη διάρκεια των σπουδών τους υπόκεινται 
στους κανονισμούς της σχολής και τις υποχρεώσεις που καθορίζονται 
γι’ αυτούς από τις ισχύουσες διατάξεις. 

2. Οι σπουδαστές οφείλουν να εγγράφονται εμπρόθεσμα και να παρα- 
λαμβάνουν τις ταυτότητές τους. Εφόσον δεν γράφτηκαν ή δεν ανανέω¬ 
σαν την εγγραφή τους, εμπρόθεσμα, χάνουν τη σπουδαστική τους ιδιό¬ 
τητα. 

3. Οι σπουδαστές του Α' και Β’ έτους της σχολής δεν επιτρέπεται να 
συμμετέχουν κατά τη διάρκεια του διδακτικού έτους σε παραστάσεις θε-_ 
ατρικές, Κιν/φου και Τηλεόρασης. Οι σπουδαστές του Γ' έτους μπορούν 
να συμμετέχουν μετά έγκριση του Διευθυντή Σπουδών της σχολής σε 
παραστάσεις, εφόσον δεν δυσχεραίνεται η κανονική λειτουργία της σχο¬ 
λής. 

4. Η έγκριση για συμμετοχή Γ/ετών σπουδαστών σε θεατρικές πα¬ 
ραστάσεις δεν δικαιολογεί την απουσία τους από τα μαθήματα της σχο¬ 
λής. 

5. Για κάθε ζήτημα που έχει σχέση με τις σπουδές τους πρέπει να 
απευθύνονται προφορικά στους καθηγητές τους και εγγράφως, κατά 
περίπτωση, στη Διεύθυνση της σχολής. 

6. Σε περίπτωση ίδρυσης σπουδαστικού Συλλόγου ή εκλογής αντι¬ 
προσωπευτικής επιτροπής των σπουδαστών, σύμφωνα με τις κείμενες 
διατάξεις, γνωστοποιείται εγγράφως στην Διεύθυνση ητς σχολής, μέσα 
σε δέκα (10) ημέρες από την αναγνώρισή τους. 

Η γνωστοποίηση γίνεται από την διοίκηση του συλλόγου ή την επι¬ 
τροπή και υποβάλλεται αντίγραφο του καταστατικού και της δικαστικής 
πράξης αναγνώρισης ή αντίγραφο του κανονισμού της επιτροπής των 
σπουδαστών. 

7. Ο σύλλογος των σπουδαστών ή η αντιπροσωπευτική επιτροπή των 
σπουδαστών που επιθυμεί να οργανώσει κάθε μορφής συγκέντρωση ή 
εκδήλωση μέσα στη σχολή, υποχρεώνεται να ζητήσει εγγράφως την 
άδεια από τον Διευθυντή Σπουδών της σχολής και να λάβει επίσης έγ¬ 
γραφη άδεια. 

Η διενέργεια συγκέντρωσης ή εκδήλωσης χωρίς έγγραφη άδεια είναι 
πειθαρχικό παράπτωμα για τα όργανα της διοίκησης του συλλόγου των 
σπουδαστών ή της αντιπροσωπευτικής επιτροπής τους ή τους σπουδα¬ 
στές. 

Άρθρο 19 

Παραπτώματα σπουδαστών 

Ο σπουδαστής της σχολής διαπράττει πειθαρχικά παραπτώματα και 
τιμωρείται στις εξής περιπτώσεις: 

α. Όταν παραβαίνει τις διατάξεις του κανονισμού λειτουργίας της 
σχολής και τις αποφάσεις της Διεύθυνσης της σχολής, που απορρέουν 
από τις κείμενες διατάξεις. 

β. Όταν σύμπεριφέρεται κατά τρόπο αναξιοπρεπή, προσβάλλει το κύ- 
πκρος και την περιουσία της σχολής και δεν αποδίδει τον οφειλόμενο σε¬ 
βασμό στο προσωπικό της σχολής. 


Άρθρο 20 
Ποινές 

Οι ποινές που επιβάλλονται για τα πειθαρχικά παραπτώματα είναι οι 
εξής: 

α. Επίπληξη 

β. Αποβολή από ένα μάθημα μέχρι πέντε (5) ώρες 
γ. Αποβολή από όλα τα μαθήματα μέχρι και οκτώ (8) ημέρες 
δ. Αποβολή από τη σχολή για ολόκληρο το σχολικό έτος 
ε. Αποβολή οριστική από τη σχολή 

2. Οι ποινές των στοιχείων α’ και β’ επιβάλλονται από τον Διευθυντή 
Σπουδών της σχολής, του στοιχείου γ’ από το σύλλογο των καθηγητών 
και των στοιχείων δ’ και ε’ από το Διοικητικό Συμβούλιο του Θεάτρου, 
μετά από αιτιολογημένη πρόταση του συλλόγου των καθηγητών. 

3. Το Διοικητικό Συμβούλιο του θεάτρου μπορεί να τροποποιήσει τις 
ποινές των στοιχείων γ’ και δ’ επιεικέστερα, μετά από στοιχεία που υπο¬ 
βάλλονται με αίτηση από τον τιμωρηθέντα σπουδαστή, εντός 15 ημε¬ 
ρών από.της κοινοποιήσεως της πειθαρχικής απόφασης. 

4. Οι ποινές των στοιχείων α’ και β’ της παρ. 1 επιβάλλονται από τον 
Διευθυντή Σπουδών της σχολής, ύστερα από κλήση του σπουδαστή για 
παροχή εξηγήσεων, των δε στοιχείων γ", δ’ και ε’; ύστερα από έγγραφη 
κλήση σε απολογία από το σύλλογο των καθηγητών. . 

5. Οι ποινές των στοιχείων δ’ και ε’ επιβάλλονται όταν ο σπουδαστής 
επιδεικνύει ιδιαίτερα ανάρμοστη συμπεριφορά μέσα στη σχολή ή παρε¬ 
μποδίζει με οποιοδήποτε τρόπο την ομαλή λειτουργία τής. 

6. Οι απουσίες που γίνονται κατά την περίοδο της αποβολής - υπόλο- 

πκγΐζονται ως κανονικές απουσίες, σύμφωνα με τις διατάξεις περί απου¬ 
σιών. ■ 

Άρθρο 21 
Τηρούμενα Βιβλία ■ 

Για την τήρηση των λεπτομερών στοιχείων εγγραφής, φοίτησης, 
προόδου και διεξαγωγής των προαγωγικώγ και διπλωματικών εξετά¬ 
σεων των σπουδαστών τηρούνται από τη σχολή τα·' εξής βιβλία: 

1. Πρωτόκολλο ■ ’* 

2. Μητρώο σπουδαστών (ατομικό στοιχείο και καρτέλες) 

3. Μητρώο διπλωματούχων και πτυχιούχων, κατά τμήμα 

4. Βιβλίο επίδοσης των σπουδαστών 

5. Βιβλίο πρακτικών συλλόγου καθηγητών 

6. Βιβλίο απουσιών των σπουδαστών 

7. Βιβλίο πειθαρχικών ποινών 

8. Βιβλίο παρουσίας των καθηγητών 

9. Βιβλίο διδασκόμενης ύλης. 

Άρθρο 22 

Κτιριολογικές εγκαταστάσεις - Εποπτικά μέσα 

1, Το Κτίριο της σχολής πρέπει, να έχει τις εξής προϋποθέσεις: 
α. Δύο (2) αίθουσες διδασκαλίας 

β. Μία (1) αίθουσα διαμορφωμένη σε σκηνή . ... , 

γ. Μία (1) αίθουσα χορού-μουσικής · .. .. 

δ. Γραφείο Γραμματείας 
ε. Γραφείο καθηγητών , 
στ. Αίθουσα αναμονής 
ζ. Βιβλιοθήκη 

η. Χώρο για αποδυτήρια ανάλογα με τον αριθμό των σπουδαστών 
θ. Αποθήκη και , 

ι. Τουαλέτες ανταποκρινόμενες στους όρους υγιεινής, ν' · 

2. Η σχολή πρέπει να διαθέτει και εποπτικά μέσα διδασκαλίας καϊ ότι 
άλλο χρειάζεται για την εύρυθμη και σύγχρονη λειτουργία της. 

Άρθρο 23 

Προσωπικό 

1. Οι θέσεις του προσωπικού της σχολής είναι οι εξής: 

Α. Εκπαιδευτικό Προσωπικό 

α. Μία (1) θέση Διευθυντού Σπουδών της σχολής με τριετή θητεία και 
αποδοχές που καθορίζονται με κοινή απόφαση των Υπουργών Οικονο¬ 
μικών και Πολιτισμού. 

Προσόντα διορισμού για τη πλήρωση της θέσης αυτής, ορίζονται: 

(1) πτυχίο Ανώτατης Σχολής, ημεδαπής ή αλλοδαπής, ειδικότητας 
θεατρολογίας με διοικητικές ικανότητες ή 

(2) Πτυχίο Ανώτατης. Σχολής ημεδαπής ή αλλοδαπής ειδικότητας 
νεοελληνικής ή κλασικής ή ξένης φιλολογίας με πενταετή ευδόκιμα 

προϋπηρεσία σε Δραματική Σχολή ως καθηγητής ή οκταετή ευδόκιμη 
διδακτική προϋπηρεσία σε αντικείμενο σχετικό με τα διδακτικά αντικεί¬ 
μενα της Δραματικής Σχολής και με διοικητικές ικανότητες ή 

(3) Πτυχίο ή δίπλωμα αναγνωρισμένης ημεδαπής ή αλλοδαπής Δρα¬ 
ματικής Σχολής, με δεκαετή τουλάχιστον ευδόκιμη προϋπηρεσία στο 
θέατρο ή ο υποψήφιος να είναι αναγνωρισμένος σκηνοθέτης του θεάτρου 
και με διοικητικές ικανότητες. 

β. Είκοσι πέντε (25) θέσεις καθηγητών με σχέση εργασίας ιδιωτικού 
δικαίου ορισμένου χρόνου. 

Προσόντα διορισμού σε θέσεις καθηγητών της σχολής ορίζονται τα 
ίξής: 

(1) Για το μάθημα «Υποκριτική - Αυτοσχεδιασμός» ο υποψήφιος να 
είναι σκηνοθέτης ή ηθοποιός αναγνωρισμένης αξίας, με δεκαετή πραγ¬ 
ματική θεατρική εργασία. 

(2) Για το μάθημα «Αγωγή Προφορικού Λόγου» ο υποψήφιος να εί¬ 
ναι σκηνοθέτης ή ηθοποιός, αναγνωρισμένης αξίας με δεκαετή πραγμα¬ 
τική θεατρική εργασία και κατά προτίμηση ειδικευμένος στη τεχνική 
του λόγου και της υποκριτικής. 

(3) Για τα μαθήματα «Εκφραστική κίνηση και χορός», δίπλωμα 
Ανώτατης ή Ανώτερης Σχολής Χορού ή Σχολής Κινησιολογίας της 
ημεδαπής ή αλλοδαπής και με τριετή πείρα διδασκαλίας σε αναγνωρι¬ 
σμένη σχολή χορού της ημεδαπής ή αλλοδαπής. 

(4) Για τα μαθήματα «θεωρία Μουσικής» και «θεατρικό τραγούδι - 
φωνητική». 

4α) Δίπλωμα ή πτυχίο αναγνωρισμένου μουσικού εκπαιδευτηρίου 
της ημεδαπής ή αλλοδαπής τμήματος Μονωδίας, αναγνωρισμένης 
αξίας με θεωρητικές γνώσεις μουσικής και με τριετή πείρα διδασκαλίας 
σε αναγνωρισμένο μουσικό εκπαιδευτήριο ή 

4β) Πτυχίο τμήματος Ειδικού Αρμονίας αναγνωρισμένου μουσικού 
εκπαιδευτηρίου της ημεδαπής ή αλλοδαπής με 5/ετή πείρα διδασκα¬ 
λίας σε αναγνωρισμένο μουσικό εκπαιδευτήριο. 

(5) Για τα μαθήματα «Δραματολογίας» και «Ιστόρισες θεάτρου», ο 
υποψήφιος να είναι θεατρικός συγγραφέας με αναγνωρισμένο έργο στο 
θέατρο ή φιλόλογος με αναγνωρισμένη εργασία για το θέατρο ή πτυ- 
χιούχος σχολής ή τμήματος θεατρολογίας Ανωτάτης σχολής της ημε¬ 
δαπής ή αλλοδαπής. 

(6) Για το μάθημα «Ιστορία θεατρολογίας της Νεοελληνικής Λογοτε¬ 
χνίας» ο υποψήφιος να είναι φιλόλογος με επίδοση στο μάθημα αυτό ή 
λογοτέχνης με αναγνωρισμένο συγγραφικό έργο. 

(7) Για το μάθημα «Ιστορία και Πρακτική του Κινηματογράφου» ο 
υποψήφιος να είναι σκηνοθέτης του κινηματογράφου αναγνωρισμένης 
αξίας ή θεωρητικός του κινηματογράφου αναγνωρισμένης αξίας. 

(8) Για το μάθημα «Σκηνογραφία - Ενδυματολογία» ο υποψήφιος να 
είναι σκηνογράφος - ενδυματολόγος αναγνωρισμένης αξίας. 

(9) Για το μάθημα «Διασκευή προσώπου - μακιγιάζ» ο υποψήφιος να 
είναι μακιγιέρ αναγνωρισμένης αξίας ή πτυχιούχος σχολής της ημεδα¬ 
πής ή αλλοδαπής. 

2. Η κατανομή των θέσεων σε ειδικότητες, σύμφωνα με τα μαθή¬ 
ματα διδασκαλίας, ορίζεται κάθε φορά με τη προκήρυξη πλήρωσης των 
θέσεων. 

3. Η θέση διευθυντού του κλάδου ΑΤ6 της Δραματικής Σχολής του 
Εθνικού θεάτρου (παρ. 1 του άρθρου 16 του Ν.Δ. 4370/64) μετατρέ- 
πεται σε θέση με τριετή θητεία. 

4. Η πλήρωση των πιο πάνω θέσεων πραγματοποιείται με απόφαση 
του Δ.Σ. του θεάτρου κατόπιν επιλογής από επιτροπή ειδικών καλλιτε¬ 
χνών. 

Β. Διοικητικό προσωπικό 

Σχολή Δραματικής Τέχνης 
του Κρατικού θέατρου Βορείου Ελλάδος 

α. Μία (1) θέση Κλάδου ΠΕ Γραμματέως. 

Προσόντα διορισμού για την πλήρωση της θέσεως αυτής ορίζονται τα 
προβλεπόμενα στο άρθρο 3 του Π.Δ. 194/1,988. 

β. Μία (1) θέση Κλάδου ΔΕ Τεχνικός και για εργασίες Φροντιστή 
Εποπτικών μέσων διδασκαλίας. 

γ. Δύο (2) θέσεις Κλάδου ΥΕ Επιμελητών. 

δ. Δύο (2) θέσεις Κλάδου ΥΕ προσωπικού καθαριότητας. 

Οι πιο πάνω θέσεις προστίθενται στις προβλεπόμενες από το άρθρο 6 
παρ. 2 του Ν.Δ. 48/1974. 

Σχολή Δραματικής Τέχνης του Εθνικού θεάτρου. 

α. Μία (1) θέση Κλάδου ΔΕ Τεχνικός Φροντιστής Εποπτικών μέσων 


διδασκαλίας. 

β. Μία (1) θέση Κλάδου ΥΕ Επιμελητών. 

γ. Δύο (2) θέσεις Κλάδου ΥΕ προσωπικού καθαριότητας. 

Οι πιο πάνω θέσεις προστίθενται στις προβλεπόμενες από το άρθρο 2 
του Β.Δ. 10/1963. 

Άρθρο 24 

Δικαιολογητικά πρόσληψης διδακτικού προσωπικού 

Για την πρόσληψη του Διευθυντή Σπουδών και των καθηγητών της 
σχολής υποβάλλονται με αίτηση του ενδιαφερομένου και τα εξής δικαιο- 
λογητικά: 

α. Πιστοποιητικά ή αποδεικτικά σπουδών, 
β. Πιστοποιητικά γέννησης, 
γ. Πλήρες αντίγραφο δελτίου ποινικού μητρώου, 
δ. Αντίγραφο φύλλου Στρατολογικού Μητρώου ή νόμιμης απαλλα¬ 
γής των αρρένων από τις στρατολογικές τους υποχρεώσεις. 

ε. Ακτινογραφία θώρακος και ιατρικό πιστοποιητικό ότι ο ενδιαφερό¬ 
μενος δεν πάσχει από μεταδοτική νόσο και 
στ. Βιογραφικό σημείωμα. 

Άρθρο 25 

Καθήκοντα διδακτικού προσωπικού 

1. Ο Διευθυντής Σπουδών της σχολής: 
α. Διευθύνει τις εργασίες της σχολής. 

β. Εποπτεύει στην εκπλήρωση του σκοπού της σχολής, 
γ. Κανονίζει την εσωτερική λειτουργία, καταρτίζει το πρόγραμμα 
σπουδών και φροτίζει για την εκτέλεσή του. '*■ 

δ. Είναι υπεύθυνος για την όλη εργασία και ομαλή λειτουργία της 
σχολής, ελέγχει τη διαγωγή του διοικητικού και διδακτικού προσωπι¬ 
κού της σχολής, έχει την ευθύνη για την εφαρμογή των άρθρων 17 και 
18 του παρόντος διατάγματος και συγκαλεί το σύλλογο των καθηγη¬ 
τών της σχολής σύμφωνα με την παράγραφο 2 του άρθρου 26 του παρό¬ 
ντος διατάγματος. 

ε. Ασκεί διοικητική εποπτεία στο πάσης φύσεως προσωπικό της σχο¬ 
λής. 

στ. Υπογράφει τους τίτλους σπουδών και τα πιστοποιητικά σπουδα¬ 
στικής κατάστασης των σπουδαστών της σχολής, καθώς και τα διάφορα 
άλλα έγγραφα και πιστοποιητικά, που έχουν οποιαδήποτε σχέση με τις 
σπουδές των σπουδαστών. 

ζ. Απευθύνεται στο Διευθυντή του θεάτρου ή στο Διοικητικό Συμβού¬ 
λιο του θεάτρου για. κάθε περίπτωση που συντρέχει η αρμοδιότητά 
τους. 

η. Εισηγείται στο Διοικητικό Συμβούλιο του θεάτρου την πρόσληψη 
των καθηγητών και υποβάλλει προτάσεις για την αρτιότερη λειτουργία 
της σχολής. 

θ. Υποβάλλει στο Διοικητικό Συμβούλιο του θεάτρου στο τέλος κάθε 
σχολικού έτους, έκθεση των δραστηριοτήτων της σχολής και τα αποτε¬ 
λέσματα των προαγωγικών και διπλωματικών εξετάσεων. 

ι. Υποβάλλει στο Διοικητικό Συμβούλιο στην αρχή κάθε σχολικού 
έτους, το πρόγραμμα των μαθημάτων και κατάσταση των εγγεγραμμέ¬ 
νων κατά έτος σπουδαστών. 

2. Οι καθηγητές της σχολής: 

α. Διδάσκουν τα μαθήματα της ειδικότητάς τους, και ορίζουν βιβλιο¬ 
γραφία για τα μαθήματα που διδάσκουν. 

β. Τηρούν τις κείμενες διατάξεις σχετικά με τη λειτουργία της σχο¬ 
λής και συμμορφώνονται με τις αποφάσεις της Διεύθυνσης της σχολής 
και του συλλόγου των καθηγητών. 

γ. Οι καθηγητές θέτουν υπ’ όψη του Διευθυντή Σπουδών της σχολής 
θέματα που αφορούν στην καλύτερη οργάνωση της διδασκαλίας των 
μαθημάτων τους. 

3. Το Διευθυντή σπουδών, όταν απουσιάζει ή κωλύεται, αναπληρώ¬ 
νει ένας από τους καθηγητές της σχολής, οριζόμενος μετά από εισήγηση 
του Διευθυντή Σπουδών της σχολής στο Δ.Σ. του θεάτρου. 

Αν δεν υπάρχει Διευθυντής Σπουδών, μπορεί με απόφαση του Διοικη¬ 
τικού Συμβουλίου του θεάτρου να ανατεθεί προσωρινά η Διεύθυνση της 
σχολής στο Διευθυντή του θεάτρου ή σε καθηγητή της σχολής. 

Άρθρο 26 

Σύλλογος Καθηγητών 

1. Οι καθηγητές της σχολής και ο Διευθυντής Σπουδών αποτελούν το 

σύλλογο των καθηγητών. Των συνεδριάσεων του συλλόγου προεδρεύει 
ο Διευθυντής Σπουδών της σχολής ή ο νόμιμος αναπληρωτής του. 

2. Ο σύλλογος συγκαλεΐται με έγγραφη ανακοίνωση από το Διευθυ¬ 
ντή Σπουδών της σχολής, σε τακτική συνεδρίαση, τουλάχιστον μια φορά 
το μήνα κατά τη διάρκεια του διδακτικού έτους, και σε χρόνο που δεν 
παρακωλύεται η διδασκαλία των μαθημάτων. Ο σύλλογος μπορεί να 
συγκληθεί εκτάκτως αν ζητηθεί τουλάχιστον από το 1/3 των μελών 
του. Η έκτακτη σύγκληση πραγματοποιείται το αργότερο σε 3 ημέρες 
από την ημερομηνία υποβολής του αιτήματος. 

3. Ο σύλλογος εισηγείται στο Διευθυντή Σπουδών της σχολής θέματα 
που αφορούν στην αρτιότερη λειτουργία της σχολής, αποφασίζει για 
κάθε θέμα που αφορά στην ορθή εφαρμογή του κανονισμού λειτουργίας 
της σχολής και συνεδριάζει βάσει ημερήσιας διάταξής που καταρτίζει ο 
Διευθυντής Σπουδών της σχολής. 

4. Οι αποφάσεις του συλλόγου καταχωρούνται στο βιβλίο πρακτικών 
και λαμβάνονται κατά πλειοψηφία. 

5. Ο σύλλογος βρίσκεται σε απαρτία, όταν είναι παρόντα τα 1/2 συν 
ένα των μελών του, μεταξύ των οποίοων υποχρεωτικά ο Διευθυντής 
Σπουδών της σχολής ή ο νόμιμος αναπληρωτής του. 

6. Στις συνεδριάσεις του συλλόγου των καθηγητών συμμετέχει, με 
δικαίωμα ψήφου, εκπρόσωπος του Διοικητικού Συμβουλίου του συλλό¬ 
γου των σπουδαστών όταν συζητούνται: α) θέματα που αφορούν σε πει¬ 
θαρχικά παραπτώματα σπουδαστών, β) θέματα που εισηγείται ο σύλλο¬ 
γός τους και αφορούν στην εφαρμογή του εσωτερικού κανονισμού λει¬ 
τουργίας της σχολής και γ) θέματα που αφορούν αιτήματα και προτά¬ 


σεις σπουδαστών για επίλυση προβλημάτων των σπουδών τους. Εφόσον 
δεν υπάρχει νόμιμος σύλλογος παρίσταται εκπρόσωπος που εκλέγεται 
από τους σπουδαστές και των τριών τάξεων της σχολής. 

Άρθρο 27 

Εσωτερικός Κανονισμός 

Οι λεπτομέρειες λειτουργίας της σχολής καθορίζονται κάθε φορά 
μέσα στα όρια του παρόντος διατάγματος, με εσωτερικό κανονισμό που 
συντάσσεται από τον Διευθυντή Σποοδών της σχολής σε συνεργασία με 
τους καθηγητές και εγκρίνεται από το Διοικητικό Συμβούλιο του Θεά¬ 
τρου. 

Άρθρο 28 

1. Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

2. Από την έναρξη ισχύος του παρόντος διατάγματος παύει να ισχύει 
οποιαδήποτε άλλη διάταξη που αντίκειται στις διατάξεις του. 

Στην Υπουργό Πολιτισμού αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤΙΟΣ ΠΕΠΟΝΗΣ ΔΗΜΗΤΡΙΟΣ ΤΣΟΒΟΛΑΣ 

ΕΘΝ. ΠΑΙΔΕΙΑΣ & ΘΡΗΣ/ΤΟΝ ΠΟΛΙΤΙΣΜΟΥ 

ΓΙΩΡΓΟΣ ΠΑΠΑΝΔΡΕΟΥ Α. - Μ. (ΜΕΛ.) ΜΕΡΚΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕϋΞΧ 

22.3211 ΥΡ£Τ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ . τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζί 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.8» Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

• 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη . 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

■» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


















